經數: 一七三三

經名: 華嚴經探玄記卷第十五

頁數: 三八一

上              欄

聞下約報明心. 前中初三性心總擧也. 二廣

狹者於善心中分差別. 三惡勝者順上不

善名爲惡心. 反此爲勝. 無記順流反此

爲背. 二約報中. 菩薩是廣勝心. 二乘是狹

心. 三乘俱背. 八部順流. 三塗爲惡. 餘皆可

見

第二天眼明. 釋中三. 先總擧. 二善惡下出所

見境. 於中善惡等是通. 天龍等是別. 三1菩

薩下顯天眼能見中. 無□明淨天眼者. 以

所知障盡是報得自在明也. 下見用[&FFFF]#見現

在衆生生死等也. 智論六度品云. 菩薩天眼

有二. 修得報得. 以得天眼故見十方佛.

得念佛三昧. 是報得五通行菩薩道. 問若天

眼根見. 根是障□. 應見障內色不得見障

外色. 答修得天眼. 根名天眼通. 通以慧爲

體故見障外色. 2若見障外色. 何故聲聞緣

覺3菩薩見有遠近不同. 答通慧有增微故.

見有遠4近如磁石. 不吸一切不至之處.

於中如所□轉者. 謂是不定業有□改易等.

餘[&FFFF]#可見

第三宿命明中二. 先憶知自他本事. 二又憶

下憶過去諸佛因果等事. 以是爲衆生出

世之佛故. 屬約八相辨也. 以此菩薩得九

世眼見過去現在法故. 是故所知無限量

也. 若不爾者. 彼過去法若不落謝. 非過去

故. 若已謝滅. 則無法故. 無法而見非眞實

故. 若言但曾所經事心中有種影現前故說

憶知者. 此則但見己之心影不見彼法. 又

此曾不經事應不憶知. 又亦但見現在. 非

中              欄

是過去. 何名宿住智. 餘文可見  第四未來

際智明中亦二. 先知未來衆生業報之相. 二

知未來下知未來佛因果之相. 前中先總知.

二知衆生業下別知. 略擧十對. 一業報一對.

二知所作善不善. 三就善中. 知解脫分善

名出世. 知非解脫分善名不出世. 四就解

脫分中. 得位定者名定. 未得者名不定. 五

就前不出世善中. 有種姓者名正定. 無種

姓[&FFFF]#名邪定. 六就有漏善名有使. 無漏名

無使. 七就無漏中. 果位善5報名爲具足. 因

位不具. 上七約位. 知衆生下三約行. 八初

起名攝取善惡. 九造修名積. 十中不積集惡

未必修善. 二知未來佛因果中. 初唯知果

用. 後悉知下兼知因行. 問大乘宗未來世法

體用俱無. 今云何知耶. 答若依方便敎釋.

此但見彼現在因種. 知彼當來果相差別. 非

謂見彼未來法體. 若一乘宗於九世中未

來現在體用俱有故. 今稱彼如實而知. 問未

來未有. 何名現在. 答非是現在現在故. 現

在中無也. 但是未來之現在故. 未來中有也.

問此有爲是緣有. 爲是性有. 若是緣有. 緣

今未會. 若是性有. 則同小乘. 答若今時看

緣性俱無. 以是現在之未來必定不有故. 若

遂未來時處看. 是未來之現在還如今現在.

決定是緣有. 是故得見也. 餘文可知  第五

天耳明中有四. 初擧能聞之德. 二菩薩成就

下總辨所聞自在. 三於東方下別顯一方所

聞. 四如東方下類顯十方所聞. 初中無□是

總. 謂無有□其聞無聞□其慮. 下別顯十

下              欄

德. 一淸淨者離習□故. 二廣大者德遍故.

三具足者德滿故. 四不可稱量者德多故. 五

修習者6多劫修成故. 六得證者7證理成就

故. 七明淨者8所知障盡故. 八離障者煩惱障

盡故. 九了達者所知明了故. 十決定者所知

稱實故. 二總辨所聞自在. 於十方中有遠

聲. 欲聞無有□令不聞. 於近聲欲不聞.

亦無□逼令聞. 欲近不欲遠. 及遠中欲不

欲. 近中亦爾. [&FFFF]#皆自在隨意故也. 三別顯

東方. 初擧佛. 二顯法. 三能聞持. 就顯法中

有十句. 初所說者總擧敎相. 二所發者發

起隱義. 三所開者開顯深理. 四所示者示其

宗本. 上四是理敎. 五所制者制其學處. 六所

調者違者折伏. 上二是制敎. 七所敎化者化

令起行. 此一是化敎. 八所念者六念等法.

九所分別者解釋等法. 十所敎深妙者大乘

至理法. 善解等總結多門所聞法也. 三如是

一切下辨能聞持. 於中亦十句. 一總善解

文義. 謂味是文也. 二隨何大衆所說之法.

三隨何別人而所說法. 四隨以何類音聲

說法. 五隨彼智力所解說法. 六隨何識

心所變之法. 七隨彼所化得功德法. 八隨

何所緣境界而所說法. 九隨何所依根器

說法. 十隨於何乘而出離法. 悉能下結天

耳聞持. 四如東下類顯十方亦爾. 是卽天耳

聞持無盡無盡也  第六神力智明有四. 初

標名. 二顯體. 三若聞下明業用. 四是名下

結. 就顯體中有十二種神力. 一無功用. 二

同理性. 三能普遍. 四量難知. 五不待依. 六

經數: 一七三三

經名: 華嚴經探玄記卷第十五

頁數: 三八二

上              欄

應念至. 七不起此. 八不廢用. 九無窮竭.

十非餘壞. 十一增善根. 十二順彼行. 三顯

業用中五. 初明所往處佛. 二聞已下顯能

往彼. 設敬知法是前廣大等神力業用. 三示

現下明其自在. 謂現十方不離一處. 是前

不轉神力等業用也. 四悉自下請法. 了知是

前長養神力等業用. 五無損神力下明遍至

成行. 是前念至及順行等神力業用. 結名可

知 第七分別言音智明中. 初總知. 所謂下

別. 於中三. 先知報1類言音. 二善分別下知

語法施設. 謂飯喫等. 三摩訶薩隨其下明得

知所由. 先法說. 由此菩薩遍入世界識知

彼中衆生性類. 是故解其言音施設喩合可

知  第八色身莊嚴智明中有三. 初知無色

法謙. 二而菩薩下巧現多色. 三佛子下明無

色現色之意. 又初明色2相無色. 次無色卽

色. 三雙顯其意. 初中五句. 一總知色性. 二

不生是稱眞性. 三無種種是離異相. 四離

妄執. 五離形顯. 二現多色中總別合有一

百一十種色. 此等[&FFFF]#是稱法界之實色. 不

同餘敎或十一色或二十五色等. 三明現色

意三. 初總擧應機. 二所謂下別顯益用有

十種. [&FFFF]#是前法色之勝用. 益生成化. 三悉

能下結業用. 結名可知  第九眞實智明中

3二. 初本智證理明. 二不捨下後智攝化明. 亦

是初自內證. 後外利他. 亦是初證法體. 後說

法用. 亦初卽事常理. 後理□事故. 不□業

用也. 前中二. 先正證法. 略辨五十門. 明遠

離二邊不著中道相性俱泯有無雙遣. 依

中              欄

三4性三無性準釋可知. 二菩薩知如是下

結證成智離著之益. 二後智業用中有十.

初明照實不捨權. 謂前雖照實約非安

立. 不著二諦. 然爲不捨本願. 還約安立.

見於5二諦. 決定知法. 是知世諦也. 二興

雲雨法. 三度入善巧. 謂創起名入. 終極爲

度. 四巧說深廣. 謂不違眞法者度順深也.

五以大慈爲因. 巧說無盡. 六於無名6在

名而不壞名性. 性是文字則解脫相也. 七

觀察下巧觀離染. 八解了下善言攝生不捨

自證. 九於不二下明於理事無二之法. 不

退事而沒理. 不退理而沒事. 亦是寂用雙

運故也. 十具足下明無□具德自在之相也

第十滅定智明中有六. 初明所得滅定.

言不退轉者正明常定. 未曾退失. 二亦不

捨下顯寂而□用. 謂身在滅定不捨菩薩

十種業用. 一總明菩薩作事. 下九皆是菩薩

事故. 二別顯慈悲三十度行7智. 四大願救

生. 五轉正法輪. 六方便調生. 七敬養諸佛.

八入法自在. 九常見佛. 十□聞法. 三悉能

出生下明滅定業用. 謂此滅定非直與前十

種行用而不相違. 亦乃由此定力出生十

種殊勝行用. 一總明出生. 謂卽定起用名

能出生. 定用無隔名無□法. 此悉能出生

貫下諸句. 二知法平等. 三具足下成果法

願. 四深入下智8容土海. 五究竟下究盡因

際. 六於一切下遍學所學. 七一切下深悟法

相. 八善知下妙達緣起. 九了一切下明解

敎義. 十於一切下明權實智具. 四菩薩摩訶

下              欄

薩下明住定劫數. 五顔容下明住定威儀. 六

悉能成下不廢行用. 問此住滅定身儀不

動. 云何得有所作事耶. 答若小乘滅定總

無業用. 若依初敎正在滅定. 雖諸轉識總

不現行. 由前加行悲願力故. 擊發第八阿

賴耶識. 令具威儀作諸所作. 是故亦云不

起滅定現諸威儀. 若依終敎觀事現理故.

在滅定而不□事用. 現諸威儀. 亦名雙行

自在. 此上二門皆心中止定而身儀作用. 以

此但得理事無□故. 頓敎中八可說用不

用. 若圓敎中由得二事無□故. 是故滅定

跏坐則是往來說法. 亦不分身而動靜成就.

如佛昇天不起覺樹等同此. 準之. 餘義

如滅定章說. 下結可知. 別釋訖  第二菩薩

摩訶薩下結歎顯勝. 於中三. 初歎勝. 一過

人天. 二趣世間. 三超二乘. 四踰地. 此四

形劣辨勝. 五總三業. 六別擧定. 七顯智用.

此三當相辨勝. 八唯佛方窮. 二佛子下結.

此菩薩下顯業用. 謂得三世佛智明. 非謂

是三明也. 十明品竟

十忍品第二十四

初釋名中. 十者圓數無盡. 忍者智照觀達. 亦

帶數釋  二來意有二. 遠答前普光十定問

故來也. 以忍受眞理情安不動故名也. 近

顯十明9所依故次來也  三宗趣者. 先宗

後趣. 宗有五門. 一體性. 此忍以智爲性. 若

小乘忍劣屬因. 智勝屬果. 大乘不二. 但忍

受鑒徹約用分之. 二所斷障. 此中寄當斷

微細著微細□無明. 三定位者. 若漸敎此十

經數: 一七三三

經名: 華嚴經探玄記卷第十五

頁數: 三八三

上              欄

忍行通1諸位. 寄當十地之後等覺位中. 若

圓敎遍通五位. 寄於此說四種類者. 或一.

謂無生忍. 或二. 謂二無我忍. 或三. 謂三無性

忍. 出佛性論. 2或三. 謂信忍順忍無生忍. 出

地持論. 或四. 謂四種無生. 如第八地論中.

或五. 謂地前名伏忍. 初二王地名信忍. 四

五六地名順忍. 七八九地名無生忍. 第十地

及佛地名寂滅忍. 此依仁王經. 或六忍. 謂

信忍法忍修忍正忍無垢忍一切智忍. 解云

初三如次是地前三賢. 後三如次是十地等

覺妙覺可知. 此依瓔珞經. 或苦忍等八非

此所辨. 或十亦如第八地經中. 又十此文.

或十四. 依仁王經. 五忍中前四各分三. 謂

上中下. 後一唯分二. 謂因果. 五別釋十忍

於中初三約法. 後七就喩. 法中初一約資

糧位. 次一約加行位. 後一約正證位. 寄相

如此. 若通則遍在十地可知. 第二宗趣者.

由學如此十忍行故. 得因圓果滿. 故文

云能得一切等也  四釋文中二. 長行與

頌. 前中三. 先擧數歎勝. 二列名顯要. 三解

釋結歎. 初中二. 先總告擧數. 二歎勝中能

得無□忍者顯自分因滿. 又得下明勝進

獰圓. 由此十忍得斯因果

二列名顯要中亦二. 先列名. 後顯要. 前中

初音聲是敎. 隨順是行. 謂於說無生之敎.

信順忍受境行爲名. 二順觀眞理. 而未契

眞故名順忍. 行體立名. 三順觀旣極證契

眞理名無生忍. 無生是理. 從境爲名. 又亦

無生是行. 當相爲目. 下七喩中. 光統云前

中              欄

之四喩喩音聲忍. 電化二喩喩於順忍. 虛空

一喩喩無生忍. 又云. 幻者起無起相. 焰者

境無境相. 夢者知無知相. 響者聞無聞相.

電者住無住相. 化者有無有相. 空者爲無

爲相. 又古人云觀識如幻. 觀想如炎. 觀受

如夢. 觀聲如響. 觀行如電. 觀色如化. 觀

總一切蘊界處等畢竟空. 故如虛空也. 又遠

公約知二諦法. 謂知俗非實如幻. 知俗倒

有如炎. 知俗從心起如夢. 知聲塵不實如

響. 知俗暫有如電. 知變易無體如化. 知

眞離相如虛空. 又前六喩有爲空. 後一喩

無爲空. 如金剛般若九喩. 皆喩有爲. 又準

攝論八喩. 顯依他. [&FFFF]#爲釋疑故. 攝論第五

何緣如經說. 於依他起自性說幻等喩. 總

問也. 於依他起自性爲除他虛妄疑故. (答也)

他復云何於依他起自性有虛妄疑(別問也)由

他於此有如是疑. 云何實無有義而成所

行境界. 爲除此疑說幻事喩. 無性釋云. 虛

妄疑者. 於虛妄義所起諸疑. 云何無義遍

計度時. 分明顯現. 似所行境. 爲遮此疑說

幻事喩. 如實無3像而有幻*像. 所緣境界

依他起性亦復如是. 雖無色等所緣六處.

遍計度時似有所緣. 六處顯現. 云何無義心

心法轉. 解云. 此疑意幻法不生實見. 世法

不爾故非無也. 論云. 爲除此疑說陽炎

喩釋. 論云又如陽炎. 於飄動時. 實無有水

而生水覺. 釋云可以生水覺故. 卽爲實有

4水. 5世間亦復如是. 論云何無義有愛非

愛受用差別. 釋云炎水無有解渴受用. 世

下                      欄

法不爾故是實有. 論爲除此疑說所夢喩

釋. 論又如夢中睡眠所起心心法聚. 極成昧

略. 雖無女等種種境義. 有愛非愛境界受

用. 覺時亦爾. 釋云何以夢中有見女等違

順受用卽爲實有. 又疑云夢中受用於夢

者有. 覺已卽無. 世法不爾. 兆聖俱見. 釋如

響長幼同聞. 可卽爲有. 論云何無義種種

戱論言說而轉. 爲除此疑說谷響喩釋. 論

又如谷響實無有聲. 而令聽者似聞多種

言說境界. 種種言說語業亦爾. 又疑云響是

聲非色. 世法不爾. 色亦具有. 云何非有. 釋

如電亦色. 豈是實有. 論無此喩. 又疑云電

色速滅. 世法經久. 豈同彼耶. 釋云如化亦

經久. 豈是實有. 又疑云凡愚[&FFFF]#倒妄見譯

有. 菩薩無倒不見其有. 如何亦有攝化衆

生. 釋如化所作故非實有. 論云何無義有

諸菩薩無[&FFFF]#倒心. 爲辨有情諸利樂事故.

思受生. 爲除此疑而變化喩釋. 論又如

變化. 雖無有實. 而能化者無有[&FFFF]#倒. 於

所化事勤作功用. 菩薩亦爾. 如論應知. 又

疑云所作如化可無有實. 能作化者是化

所依. 應是實有. 釋如虛空與色爲依豈是

實有. 是故諸法畢竟性空. 佛子是爲下結要.

以三世佛同說此故. 顯其要勝也  第三

何等下別釋十義. 一一各三. 謂牒起釋義結

名  初中釋內有十句. 初一總擧所聞. 謂三

無性理名眞實法. 下九顯能聞入法. 二聞

無相眞不驚. 以解遍計無所有故三聞無

生不怖. 以解依他必無生故. 四聞無性

經數: 一七三三

經名: 華嚴經探玄記卷第十五

頁數: 三八四

上              欄

不畏. 以解眞如無性性故. 又釋於眞空法

聞時不驚. 思時不怖. 修時不畏. 又聞有無

所有不驚. 聞空無所有不怖. 聞斯二無

所有不畏. [&FFFF]#如諸本般若論釋. 五信解者

聞慧之始. 先信後解. 六受持者聞慧之終. 先

受後持. 七愛樂者思慧之始. 謂愛法樂觀.

八順入者思慧之終. 謂思擇得味故云順入.

九修習者修慧之始. 謂對緣造修. 十安住者

修慧之終. 謂行修成立. 具釋如瑜伽菩薩地

中  第二順忍釋中四對八句. 初創修止觀.

謂止行順寂. 觀照諸法. 二止觀漸次. 謂平

等正念者止行堅固. 1不違諸法者觀照隨

緣. 三止觀純熟. 謂隨順深入等止行深玄. 淸

淨直心等觀行深玄. 四止觀俱行. 謂卽止之

觀名平等觀. 卽[&FFFF]#之止名深入具足. 起信

論云. 行住坐臥皆應止觀俱行. 所謂雖念

諸法自性不生. 而復卽念因緣和合善惡之

業苦樂等報不失不壞. 雖念因緣善惡業

報而亦卽念性不可得. 釋云約法旣理事混

融. 約行則止觀雙運. 如是方爲順法之忍

第三無生忍釋中. 先標. 何以下釋. 前中不

見法生. 必不待滅. 緣起事故. 亦不見滅. 又

此無生理非是斷滅無. 故云不滅也. 又旣

本不生故無可滅. 下釋中先徵有二意. 一云

旣標無生. 何故亦云無滅. 二云旣言無生.

爲但寂然無生. 爲亦有行願位果等邪. 下

釋中十句. 初一句釋初意可知. 問若爾亦

得名無滅忍不. 答理亦得. 但無生必帶

無滅. 無滅必隨無生故. 多2從首名. 信力入

中              欄

印經云. 菩薩有五種法. 卽能淸淨. 初歡喜地

何等爲五. 一謂菩薩得住無生忍故. 亦令

他住. 又云無生忍者. 謂寂滅故. 二謂菩薩得

住無滅忍3故. 亦令他住. 又言無滅忍者

證無生法故. 4解云以此當知. 亦得無滅

忍也. 二[&FFFF]#不滅下釋第二意. 謂由不生故

不滅. 由此不生5之不滅故無盡. 是故此無

盡亦在不生中. 乃至莊嚴亦皆如是. 悉在

一念無生之處. 無盡有二義. 一理無限盡.

二行無斷盡. 三離垢亦二義. 一入理不帶

寂. 二隨事□無念. 四無壞亦二義. 謂入理

不壞事. 隨事不壞理. 五不動亦二義. 謂

雙融二諦一念不動. 六寂滅地亦二. 通境

行故. 七離欲亦二. 離種現故. 八無行亦二.

斷能所故. 九大願亦二. 願不沒寂. 願能

應機. 十住莊嚴亦二. 理行相嚴方爲究竟

第四如幻忍中作六門. 一總明所喩. 攝論

幻喩所緣六處. 下離世間品喩識蘊. 蜜嚴經

喩第八識. 般若論喩外器世間. 此經總喩

世間出世間依正染淨等. 楞伽中喩一切法.

掌珍論直喩有爲法. 大品中乃至一法過涅

6槃我亦說言如幻如夢. 故知文通爲無爲

也. 問涅槃無爲何得如幻. 答意在絶見故

亦如幻. 謂有無等見非見幻故. 若見爲幻亦

非見幻. 見幻若絶方爲見幻. 肉有餘見. 是

故非幻之幻方是幻法. 絶見之見方是見幻.

取意思之. 言說難及. 二別開義門. 如一幻

[&FFFF]#有其五義. 一所依之巾. 二幻師術法. 三

所見幻[&FFFF]#. 四[&FFFF]#生則是死. 五愚小謂有. 於

下              欄

中巾喩所依如來藏. 二幻師及術喩能起因

緣. 如無明等. 三幻[&FFFF]#之相喩依他起性. 四

[&FFFF]#存則亡喩依他無性. 五凡小謂有. 取爲

人法. 問術法成幻. 非則是幻. 若爾果法是

幻. 因緣非幻. 答因緣亦依他. 展轉皆是幻.

問若爾幻師亦應是幻作. 答此中擧所作幻

以喩一切. 非謂卽同. 若不爾喩卽是法. 何

成喩肉. 十喩論引德女經. 佛言從幻樂器

作幻樂音. 從幻無明. 生幻行等. 廣如彼說.

三有無7門有三重. 一於上四義各有有無.

8巾性有相無以爲[&FFFF]#所隱故. 二術用有體

無以依巾無體故. 三[&FFFF]#相有實無以實無

而現故. 四生卽是無. 死則是有. 以無□爲

一故. 二由各有四句. 思准可知. 三四位互

相對. 如次交絡9門有10四句. 亦思准可知.

四一異門亦三重. 一巾約自位辨. 如巾有

二義. 一住自位義. 擧體成11[&FFFF]#義. 此二無

二無不二故非一異等. 四句可知. 餘三位

各四句. 亦准知之. 二相對辨如*[&FFFF]#. 亦二義.

一相差別. 二體空義. 此*[&FFFF]#巾相對非一非

異. 略有十句. 一以巾上成*[&FFFF]#義及*[&FFFF]#上

相別義. 此二合爲一際故名不異. 此是以

本隨末. 就末明不異. 經云. 法身流轉五

道名爲衆生等. 楞伽云. 如來藏受苦樂. 與

因俱若生若滅等. 二以巾上住自位義與

*[&FFFF]#上體空義. 合爲一際名爲不異. 此是以

末歸本. 就本明不異. 經云. 一切衆生則如

也. 不復更滅等. 三以攝末所歸之本與攝

本所從之末. 此二雙融無□不異. 此是本末

經數: 一七三三

經名: 華嚴經探玄記卷第十五

頁數: 三八五

上              欄

平等名爲不異. 以前二經文不相離故. 四

以所攝歸本之末亦與所攝隨末之本. 此二

相奪故名不異. 此是本末雙泯明不異. 以

眞妄平等異不可得故. 五下明非一. 以巾

上住自位義與*[&FFFF]#上相差別義. 此二本末

相違相背故名非一. 楞伽云. 如來藏不在

阿梨耶識中. 是故七識有生有滅. 如來藏者

不生不滅此之謂也. 六巾上成Ｃ義與Ｃ上

體空義此二. 本末相反相害故名非一. 勝□

經云. 七識不流轉. 不受苦樂. 非涅槃因. 唯

如來藏受苦樂等. 七以初相背與次相害.

此二義別故名非一. 謂相背則各相背捨相

去懸遠. 相害則相與敵對親相食害. 是故近

遠非一. 以前經文不相離故. 八以極相害

俱泯而不泯. 由極相1背俱存而不存. 不

存不泯義爲非一. 此是成壞非一. 以七識

則空而是有故. 眞如則隱而是顯故. 九上

四非一與四非異而亦非一. 以義不雜故.

十然亦不異以理遍通故. 法無二故. 是故若

以不異門取諸門想相和會. 若以非一門

取諸門極相違害. 極違而極和者是無障□

法也. 三巾*[&FFFF]#相對旣爾. 餘二及交絡諸句准

之. 五則入門有四門. 一理事相則. 謂巾*[&FFFF]#

無二故. 經云色則是空空則是色等. 二二理

相則. 謂*[&FFFF]#頭卽巾. *[&FFFF]#足亦卽巾. 二巾無別

故名卽. 經云衆生賢聖卽如無別. 三以理

從事名說事相卽. 如*[&FFFF]#頭巾不異足巾.

故說頭卽足. 無行經云. 若人欲成佛勿壞

於貪欲. 諸法卽貪欲. 知是卽成佛*解云應

中              欄

說諸法卽空. 何故乃云卽貪欲者. 以貪欲

卽空故. 是故擧貪名取貪實. 文意如此. 四

以理融事. 二事相卽. 如*[&FFFF]#頭無別有. 卽

以巾爲頭. 巾體圓融故. 全頭卽是足. 此經

云一卽多2多卽一等又此文云深入如幻

於一法中解衆多等. 此約法性融通力也. 五

以緣起相由力令二事亦相卽. 如幻師幻

術力令多則一一則多等故. 賢首品云. 或

現須臾作百年. 幻力自在悅世間等. 良以

幻法虛無障□. 是故得自在也. 如相卽旣

爾. 相入亦然. 如異體旣爾同體亦然. 如此

門旣爾餘門亦然. [&FFFF]#思准可知. 六釋文者.

釋內三. 先略次廣後成忍行. 初中先喩. 後

觀. 緣起下法合. 此依相入門以合如幻緣

起可知. 二菩薩下廣中三. 謂法喩合. 初中

七句. 一分別刹. 二解衆生界. 三解緣起法

界. 四觀世間平等. 五佛出世間亦如幻也.

六佛入世間用常寂故云不二入也. 七不

失利生故云出生住持. 喩中初喩上衆生

界. 二非樹下喩刹等. 三非晝下喩世間. 四

非定下通喩所餘門. 五種種下結幻法體. 謂

種種非幻者結幻無. 若干幻非種種者結若

干非幻. 是故幻體非是一切. 但以幻故. 示

衆色者旣非物現物明□則無物之物也.

合中初總. 二所謂下別辨九種. 以顯總中一

初世間可知. 三菩薩下成忍行. 中有二. 初

稱法正觀. 二出生下明起業用. 前中八. 初

約衆生界. 卽是業煩惱世間. 不起者不作

有解. 不壞者不作無解. 又本來不起亦無

下              欄

可壞. 下[&FFFF]#准之. 二約佛刹世間. 三約法世

間. 四約三世世間. 五不觀菩提等. 亦約法

世間. 六佛興等約成壞世間. 謂佛出爲成.

涅槃稱3爲壞. 七不住大願等約行世間. 謂

不住大願是大智行. 不取淸淨等是大悲行.

八無出無著約流轉世間. 謂不捨故. 無出在

中無著二. 出生4下明業. 一約刹顯用. 而

定知體眞. 二約衆生界. 三法界. 四三世世

間. 五出生陰等明流轉世間. 5用常寂. 六度

脫等明行世間用. 七知一切等明法世間

6之用. 八不著化等. 九爲衆生故等. 十說

過去等[&FFFF]#明佛興世用. 皆是理事無□行故

也  第五如炎忍中有四. 初總明所喩者.

無性攝論喩器世間. 梁論喩所緣境. 此經下

文喩想蘊. 此文喩一切法. 二別開義. 炎有

五義. 一平地. 二陽氣. 三陽氣與地合. 似水

炎現. 四本來乾無水. 五令彼渴鹿取以爲

水. 法中亦爾. 一如來藏平地. 二無明習7氣

三習氣熏動心海. 起緣起8似法. 四此依他

起本來無生. 五凡小無知執爲實有. 又十喩

論中有七義. 一日光. 二熱風. 三動塵. 四在

9曠野. 五見野馬. 六遠見炎相想謂爲水.

七近則無水. 初日喩結使. 二塵喩諸行. 三

風喩邪憶念. 四喩無明曠野. 五喩無智慧

者. 謂爲一相爲男爲女異名爲炎. 六若遠

聖法不知無我. 於空法中生男女等想. 七

若近聖卽知諸法實相等. 乃至廣說. 三有無

等句數多同前幻. 准思可釋. 四釋文內. 先

法. 二喩. 三菩薩下合. 謂依本心現無有方

經數: 一七三三

經名: 華嚴經探玄記卷第十五

頁數: 三八六

上              欄

處. 於內外有無斷常等處心此法. 皆不可

得. 二觀一切下忍行成中. 初方便行成. 二具

足下證行成可知  第六如夢忍作八門. 一

總明所喩. 無性攝論又如夢中睡眠所起心

心法聚極成昧略. 雖無女等種種境1界義

有愛非愛境界受用. 覺時亦爾. 梁論云. 譬

如夢中無有實塵亦見有愛憎受用. 此依

他性中亦爾. 無有實塵. 亦見有愛憎受用.

又功德施般若論云. 譬如夢中. 隨先見聞

憶念分別. 熏習住故. 雖無作者種種境界

分明現前. 如是衆生無始來有諸煩惱善不

善業熏習而住. 雖無有我是能作者. 而現

無涯生死等事. 世親無著般若論皆喩過去

境. 非證智所知. 二開義者夢有五義. 一所

依. 謂悟心以喩本識. 二所由. 謂睡蓋以喩

無明習氣. 三所現. 謂依前顯示夢相差別.

以喩緣所起法. 四此夢事不有而有. 五令

夢者取爲實有. 三辨有無者有四句. 一夢

是有義以是夢故. 謂於夢者夢事現故. 問

此旣是夢. 何得爲有. 又此若是有夢者見

有應非[&FFFF]#倒. 非[&FFFF]#倒故是覺非夢. 又覺者

見夢無所有時應是[&FFFF]#倒. 是[&FFFF]#倒故是夢

非覺. 答此旣是夢. 何得不有. 如其不有應

同非夢. 竟何所說. 又若無此夢者見有. 則

無[&FFFF]#倒. 無[&FFFF]#倒故是覺非夢. 又此夢有本

在夢者. 非謂覺處. 若無覺者見無所有. 而

非[&FFFF]#倒. [&FFFF]#倒則無. 夢者所見[&FFFF]#倒夢事顯現.

是故由彼見無方知此有. 二夢是無義以

是夢故. 謂虛妄所見性必空故. 問若夢是無

中              欄

應同非夢. 夢義安在. 答要同非夢方爲是

夢. 以其夢處及非夢處無二相故. 問若爾

夢者何不於非夢處而見夢相. 答夢者現

今於無處見. 是故此夢體不異無. 若不爾

者應非是夢. 問夢若是無. 夢者應不見有.

不見有故是覺非夢. 答正由夢者見有有

非是有. 以夢者及所見俱無所有故. 是故

若非夢者見有不得言無. 由彼有故方

知是無. 問凡言夢法. 相有實無. 今言總無.

豈不成謗. 答然此有無必全攝故. 非二相

故. 若不爾者則謗於夢. 三夢是亦有亦無

義. 以是夢故. 夢法理必具二義故. 問具此

二義. 豈不相違. 相違之法豈不謗夢. 答半

有半無則是相違. 今此全有之無. 與全無

之有. 二門2共在而不相違. 是故具有無. 方

乃是夢. 以是夢故不相違也. 四夢是非有

非無義. 以是夢故. 二義俱融形奪雙盡. 故

俱非也. 問若此二義要相形奪. 如何前說二

義俱存. 答要由形奪方得俱存. 是故若不

奪無3全盡. 無以爲無. 若不奪有*全盡.

無以爲有. 是故存亡不□. 智不得有無.

此之謂也. 四一異門者有二重. 初中有四

句. 一夢是一. 以是夢故. 二夢是異. 以夢

現種種故. 三俱. 以於一念現多劫等. 無

二而二故. 四俱非. 以形奪俱盡方是夢故.

又夢是一. 以約所依心故. 二夢是異. 以約

睡蓋所現故. 三俱以約所現夢相故. 四俱

非. 以約夢性故. 融通無□. 思之可見. 是

下              欄

故前門有無於無處爲有. 此中一異於一

處爲多. 如此無□方爲夢法. 是故上經云

以夢自在法門敎化. 此之謂也. 五眞妄門者

亦四句. 一夢是眞實以是夢故. 如前所說

具諸義故. 聖智所知夢性甚深故. 問夫言夢

者是虛妄法. 何得輒言是眞實耶. 答了知

此是虛妄之法. 不[&FFFF]#倒故是實也. 二夢是妄.

亦虛. 非眞非妄. 四句無□思之. 此經云夢

性寂滅此之謂也. 六自在者夢境虛妄相則

相入. 多處現少. 少處現多. 皆無障□. 故上

文云以夢自在法門敎化. 此之謂也. 攝論

云處夢謂經年. 寤乃須臾4頃. 故時雖無

量攝在一隨械那. 緣起夢法無□自在. 則入重

重如帝網等. [&FFFF]#准可知. 七明觀者觀諸世

間皆悉如夢. 以爲正觀. 問若在夢者. 謂爲

實故不知是夢. 不名見夢. 若夢覺者卽

無夢相. 復無所見. 是故此夢誰能見耶. 答

夢者不見夢. 以其是夢故. 覺者不見夢.

以其覺已無有物故. 了知如此. 是覺者故.

是故夢義是覺者所知. 非於夢者. 由此道

理夢是觀境. 經云菩薩受持一切法如夢

此之謂也. 問覺者見無而了知夢. 夢者見

有亦了知不. 答若此覺者了知夢法. 正夢時

無. 則名知夢. 若言覺已爲無. 此是覺無非

是夢無不名識夢. 是故夢有夢無. 但是夢

時. 非望覺時. 若取覺已爲無. 此還是夢.

不名爲覺. 是故夢覺前後. 謂有謂無俱不

識夢. 思之可見. 第八釋文中亦三. 初一句

經數: 一七三三

經名: 華嚴經探玄記卷第十五

頁數: 三八七

上              欄

總擧. 二譬如下別辨. 三覺悟下結義. 初中一

切世間者謂1淸淨緣起之法亂識所現故云

如夢. 二別辨中二. 初擧喩. 二如是下顯法.

又釋亦得初是方便觀故云解一切世間等.

二是眞實觀故云覺悟一切世間等. 前中亦

二. 先明夢有2則非有. 二明非有而現有. 前

中五對. 一非是世出世法. 二非三界上約

依報. 三非生死約正報. 四非淨穢約世出

世因. 五非淸濁約世出世果. 皆悉實非彼

法而示現彼. 是夢法也. 二顯法實觀中八

句. 初一總顯. 二不壞夢者明此夢法自性非

一切. 不待壞故. 又無可壞故. 又此顯非

是世間不爲四相之所壞故. 三不3可著

者. 解知緣起夢離無所著故. 此顯非是

離世法故不可證也. 四夢性寂滅者. 明此

從本來性自寂滅. 顯非三界喧動法故. 五

夢無自性者. 明此無性非生非滅. 顯前非

生非死. 六受持一切等者結成觀相. 謂常作

此解. 不離心首故云受持等也. 七不壞夢

者不取捨夢故. 顯前非淨穢. 以非捨穢

取淨故. 八不虛妄取者不分別故. 顯非淨

濁也. 下一句結義等可知  第七如響忍中

作四門. 初喩相者. 無性釋云. 又如谷響. 實

無有聲. 而令聽者似聞多種言說境界. 種

種言說語業亦爾. 梁論云. 譬如實無響塵

而顯現可聞. 言說事亦爾. 實無所有而顯

現可聞. 此經意有三義. 一知一切法如響.

二知佛聲如響. 三能以如響言音而爲說

法. 二開義者. 響亦有五義. 一空谷. 二有聲.

中              欄

三聲擊空谷便有響應. 四此響非有而有.

五愚小謂有. 三有無等諸句. [&FFFF]#准前知之.

四釋文中有四. 初知一切法如響. 謂出生

等顯能知德. 知一初等明所知. 二分別下總

知音聲如響. 三別知佛聲如響. 不從內等

者. 佛如空谷. 離聲不成故. 非內出. 機感如

聲. 離谷不成故. 非外出. 兩俱相依故. 非

內外. 離聲無聞故非內. 離根無聞故非

外. 非二故俱非. 由此無性緣起如響. 是故

□有而非有. 非有而說法故. 云亦不壞法

施也. 四深入下明能以自如響之聲而說

法. 亦是忍行成就起用自在. 於中有十句.

初稱法善學. 二如帝釋下喩肉圓音. 三菩薩

下明稱性起用. 四於無量下顯業用分齊. 五

受持下勝進仰學. 六出生下明妙音廣大. 七

普令衆生下顯業用成益. 八而音下顯用則

甚深. 九知音聲下辨定聲語. 十亦不染下明

能知自在  第八如電忍中亦四. 初喩相者.

般若論喩現法不久住故. 功德施論云. 譬

如電光生時則滅. 心亦如是. 刹那必謝. 又

彼論八不中譬不去義也. 此經中亦三. 一

喩一切法速滅如電. 二喩菩薩身無□如

電. 三喩菩薩智了闇如電. 二開義者亦有

五義. 初三如上速滅等也. 四能現4顯彰. 五

體非遠近. 能照遠近. 三亦有有無等諸句.

思之可見. 四釋文中三. 先法次喩後合. 初

中二. 先約遮成虛行有九對. 皆離三邊. 玄

絶無寄. 二所行眞實下約表成觀行. 亦不受

持正法流轉者得理不證故. 二喩中四. 初電

下              欄

5能照明. 二譬如下轉喩. 如鏡曜日光壁上

現影. 油等亦爾. 同於電生故也. 三電不離

等明體用不相離. 四電能遠照等體用不則.

三法合6中二. 初合前照現. 二而其智下合

照遠而非遠. 三如種下轉喩. 種無根芽能

生根芽. 若有則不生. 菩薩亦爾. 無二說二.

有則無二. 故云無□際也. 二若菩薩下忍成

德用. 謂身智無□速疾如電 第九如化忍

中亦四. 初喩相者. 攝論喩聞思慧意業所生

果似有而非實. 亦喩菩薩變化身. 又龍樹

十喩論云. 如彼化人無生無老無病無死

無苦無樂異於餘人. 以是義故空無有

實. 一切諸法亦皆如是. 無生住滅. 以是故

說諸法如化. 廣如彼說. 二開義者化有四

義. 一依化心. 二現化事. 三實無有. 四現業

用. 十喩論云. 猶如化事. 雖空無實. 能令衆

生憂苦瞋□喜樂癡惑. 諸法亦爾. 雖空無

實. 能令衆生起瞋□等. 以是故說諸法如

化. 三亦有融通句數. 應准思辨. 四釋文中

四. 初約法辨化. 二就喩明化. 三合法顯

化. 四忍成化用. 初中二. 先顯所□. 後辨能

知. 前中先總. 所謂下別. 於中初八句約染

法. 一業從心起. 二行造修成. 三妄境虛無.

四倒起苦樂. 五妄取情有. 六世間依眞有.

七覺觀起語言. 八想起相惱. 次三句明菩薩

化. 後二句佛化[&FFFF]#各出因故名爲化. 於中

無生平等者. 以得無生方名不退. 是故不

退無體如化. 問此化爲喩有爲法. 亦通喩

無爲. 答或唯喩有爲. 大品云. 問若一切法

經數: 一七三三

經名: 華嚴經探玄記卷第十五

頁數: 三八八

上              欄

如化者. 云何言涅槃一法非如化. 答若說

一切法乃至涅槃皆如化者. 新發意菩薩則

驚怖 爲新發意菩薩故. 分別生滅者如化

不生滅者不如化. 或亦喩無爲. 如十地如

化智中名法界化. 或俱通. 如大品. 若不爲

新發意菩薩則明通也. 但破彼實見令見

實法. 何定所喩. 佛子下結化. 世間結前八

句. 離世1間結後五句. 二決定知下顯能知

相. 初能知. 所□深廣明徹. 具足下顯知自在

無□起行. 第二約喩中四十句. 初不從心起

者. 非從心內種子生故. 餘[&FFFF]#可知. 第三合

法中四. 初總合化行. 二不著下合化行體.

三而不捨下合化行用. 四譬如下重喩明從

無所有建立行果. 佛子下結. 第四佛子若菩

薩下忍成化用有十句. 初一忍成. 餘九化用.

明化有九義顯菩薩九種業用. 於中初二

句先法後喩. 後七句擧喩顯法. 準釋可知

第十如虛空忍中四句同前. 初喩相. 佛地

論喩淸淨法界. 以離差別相故. 中邊等論

喩圓成實性. 此經及大品等喩一切法. 以

悉無性故. 十喩論云. 猶如虛空非可見法.

以遠觀故眼光□轉則見□色. 一切諸法亦

復如是. 空無所有. 以凡夫人遠無流慧

棄捨實相則見彼我男女等物. 而實此物竟

無所有. 一開義者如第八地虛空有十義.

具如前辨. 十喩論中有四復次釋. 初一約

近無遠有. 二約性淨謂染. 三約無初中後.

四3約體實無物. 廣釋如彼. 佛地論亦十復

次. 如彼應知. 此經中多門釋如文可知. 三

中              欄

亦有離有無等諸句. 思准可知. 四釋文中

三. 初明忍解. 二佛子如是菩薩下明忍行.

三若菩薩下顯忍德. 亦可總分四. 謂標釋

結歎. 就釋中二. 先明所解. 後顯成忍. 前中

十句. 以虛空十義喩十種法故. 初一虛空

無性義同法界故. 二不起義喩刹從緣亦

無起故. 三一味義喩法性無二故. 四無行義

喩行卽無行故. 五無分限義喩法無分別

故. 六無異義喩佛力齊等故. 七遍三際義

喩入理之禪. 盡三世故. 八離言義喩諸法

自相不可說故. 九無□義喩佛身不相障

故. 隨感則應故. 十周遍義喩法體普遍故.

第二成忍中三. 初總擧三業忍相齊空. 二別

顯空義類菩薩德. 於中擧虛空十一義顯

於菩薩十一種德. 初一釋虛空等身. 二三四

三句釋空等忍智. 初一體. 後二用. 於中向

是因成是果. 五釋空等口. 謂依無方所空

亦海際畔. 古人云. 齊海水已上爲虛空故.

又云大海雖廣空容其際故也. 六七二句

釋空等身業. 八釋空等口業. 九釋空等心.

賀性淨故. 後二句釋空等心業. 三何以故

下徵責釋成. 責云何因菩薩得虛空等三業

耶. 釋云思惟自善根如虛空. 依此得三業

亦如空也. 於中先擧十種善根皆如前.

一分者緣起. 二分中眞分也. 一量者同理性

故. 二不忘一切下十句明所得三業. 初不忘

等意業. 二遊行等明身業. 三普於十方等明

意業. 四出生等明口業. 第四歎德用中有

二十句. 初十得十身. 後十通三業. 一一各

下              欄

有標釋. 此十身與前十行品十身及離世間

品十身4各有相攝可知. 得虛空際下通三

業. 皆如虛空. 中初總顯含藏. 次二別辨口

業. 次三別明意業. 離貪欲故者. 心淨故佛土

淨也. 次三別明身業. 一用二體三相. 謂諸根

也. 後一總結5深. 問此七喩何別. 答幻等五

以*似有破實有. 如化以不有有破*似有.

末後虛空以性相俱絶破於一切. 又前六遣

有會空多. 依空6立有少. 後一遣有入空

少. 依空*立有多. 問何須多喩. 答令理智

明淨故. 異門顯法故. 義理堅固故. 長行竟

第二重頌中有一百一十九頌. 長分十一

段. 初十頌隨順音聲忍. 於中初二頌前聞眞

實法. 次一頌不驚等. 次二頌信解. 次二頌受

持愛樂. 後三頌順入修習安住等可知. 第二

譬如功德人下十頌頌順忍. 初三頌初隨順

寂靜觀等. 次一頌不違諸法. 次一頌隨順深

入等. 次二頌淸淨直心等. 後三頌修平等觀

深入具足. 第三從三十三天下十頌頌無生

忍. 初三頌前不見有法生不見有法滅. 次四

頌何以故下十句釋成. 後三頌結歎顯勝. 第

四觀察諸世間下十頌頌如幻忍. 初二頌前

略說. 次四頌廣說中喩合. 後四頌忍行成

立. 第五菩薩摩訶薩下十頌頌如焰忍. 初二

頌法說. 次四約喩顯法.  謂焰水從想生故

喩之. 又想故有法而實非有. 如焰似水而

實無水. 故以爲喩. 後四喩法雙擧. 顯法甚

深. 第六彼能解世間下十五頌頌如夢忍. 初

二頌一切世間如夢. 次一頌夢非欲界等. 次

經數: 一七三三

經名: 華嚴經探玄記卷第十五

頁數: 三八九

上              欄

一頌夢性寂滅及不著夢. 次二頌不壞夢. 次

二頌夢無自性. 次四頌受持一切法如夢. 後

三頌不壞夢不虛妄取夢等. 第七菩薩摩訶

薩下十七頌頌如響忍. 初二頌知一切法如

響. 次三頌分別衆聲如呼響. 次三頌解如來

音不從內等. 次二頌入離虛妄法界巧出無

量聲等. 次三頌無□音令衆生發起善根等.

後四頌音聲非語而隨順語亦不染著等. 第

八寂靜下七言十頌二十行頌如電忍. 初二

頌觀意. 次二頌不生世間等. 次二頌不隨

世流不受正法等. 亦頌於不二法分別二相

等. 次二頌不內世間等. 次一頌不行菩薩行

不捨大願等. 後一頌歎德成益. 第九修習甚

深下十頌頌如化忍. 初三頌行菩薩行如化.

次三頌知衆生業行等及佛菩薩等皆如化.

空忍亦十頌. 初二衆生及世間如空. 次二境

與智如空. 次二慧及法空. 次二能所說空.

後二三世三業空. 第十一是名下七頌結歎

顯勝. 初三二利圓. 次二因果滿. 後二結廣

勝

阿僧祇品第二十五

初釋名者. 心王菩薩是能問人. 表數法依

心. 如數[&FFFF]#等. 菩薩洞達自在名王. 阿僧祇

是所問法. 十數之初. 從首爲名. 若具應名

十大數品  二來意. 非答前問何故1來. 前

十明辨行用. 十忍明行體. 今顯行德校量

分齊. 則下頌中所數德是也. 又釋前諸品中

所有數量. 謂如光覺品等中. 皆有數法. 今

中              欄

此釋成故也  三宗趣者有二. 一能數之數.

二所數之德. 前中亦二. 先定所知. 後顯能

知. 前中阿僧祇此云無數. 卽數之極故. 諸聖

敎中通有四說. 一准俱舍論. 數至六十重

名一阿僧祇. (□錄)此約小乘. 二依智論第九.

數過十重已後名阿僧祇. 論云一一名二.

二二名四. 三三名九. 十十名百. 十百名千.

十千名萬. 千萬名億. 千億名那由他. 千萬

那由他名頻婆. 千萬頻婆名迦他. 過迦他

名阿僧祇. 如是數三阿僧祇. 解云此旣云

過迦他. 亦卽通過後諸數故名阿僧祇. 此

約始敎說. 三依智論第六. 引此品文. 還有

百數. 至阿僧祇等. 此約終數說. 四依此

品. 百數僧祇. 始是初數. 如是次第以所數

等能數. 至第十名不可說轉. 不可說轉2轉

等方爲數極. 是故前敎數極乃是此中初數.

故知此門極廣約圓敎辨也. 二顯能知者

亦有五重. 一人中數法最下. 二諸天數法過

於人. 天中亦不同如自在天王一念數知

大千雨□等. 三小乘中舍利弗善知數法過

於人天. 四諸菩薩中數知亦差別. 如下釋天

童子算沙數法. 非二乘能知. 亦如文殊普賢

知刹塵數等. 非下位所知. 五佛自所知最

極自在. 一切餘位總不能知. 智論第九云.

佛在祇洹外林中樹下坐. 有一婆羅門來

問佛此林有幾葉. 佛答若干數. 彼心生疑.

誰證知者. 則私[&FFFF]#少葉還問佛. 此樹林定

有幾葉. 佛答今少若干葉. 如所劫語之. 婆

羅門知己心大敬信. 心佛出家得阿羅漢果.

下              欄

以是故知佛能知□河沙數. *解云此約佛

知□沙之數. 今此品文. 唯佛所知無極之數

故佛自說. 3又云佛智境界甚深之義故也. 二

所數之德亦二. 謂普賢因德及佛果德. [&FFFF]#各

通因陀羅網等. 具如下頌中辨  四釋文

者. 此文有二. 先問後答. 問中亦二. 先擧取

問法. 後世尊云何下以法諮問. 初中何故牒

此十數者. 是諸品列名及結通處皆有此十.

然未解釋. 不知分齊. 爲顯令知故4今問

也. 十句中第二不可量. 下答中名無量. 第五

不可數下名無數. 第六第七同一句. 謂不可

稱及不可量. 不可量下答在第八. 不思議在

第七. 餘[&FFFF]#可知  第二答中三. 先歎問誡

聽. 二心王敬順. 三擧法正答. 正答中二. 先

長行正顯能數之法. 二偈頌辨所數之德. 前

中總有百二十轉. 答前十問. 初一百二轉

答初僧祇問. 後十八轉答後九問. 前中百千

百千者. 謂百千箇百千故云百千. 皆以

所數等於能數. 不同智論皆以十億爲

量. 名一俱梨者新名俱5□. □名億. 此恐

不可以百千是十萬十萬爲一億. 此卽億

箇億方名俱□. 亦俱梨箇俱梨方名一不

變. 餘皆准此. 其中或此土名或存梵音. 皆

是數名可知. 於後十八中. 初十七是因數.

後一不可說轉轉爲果數. 以極卽越數之

表. 同於果海越絶故也. 第二頌中有一百

二十二頌半分二. 初七頌定能數之法. 二

於彼一一下總顯所數之德. 前中積數有十

重. 一初句以第十不可說不可說爲本. 二

經數: 一七三三

經名: 華嚴經探玄記卷第十五

頁數: 三九○

上              欄

次一句復積入一切不可說中. 此二句爲總.

三未知幾不可說名爲一切耶. 次二句顯

不可說劫故名一切也. 四次一頌辨以彼

多劫所說入一塵閃. 五前直言不可說佛

刹末爲塵. 未知幾復不可說刹. 故次一頌

半辨一念中卽不可說刹. 如是念念復盡不

可說劫. 六次一頌明多刹塵內各有多劫所

說不可說. 七次半頌明多刹塵內各攝多衆

生. 八次半頌以彼衆生歎普賢德廣. 九次

一頌以此廣德之普賢. 復有不可說箇同

在一毛端. 同時各說如上不可說之言. 十

有半頌類顯十方無邊世界. 亦同此說. 此

十重積集中. 初六是所用數法廣. 後三校量

顯能說人廣. 以如是等人說如是等. 數數

於如下所數諸佛菩薩殊勝之德. 文意如此.

思之可見. 第二所數德中有1一. 初明果德

無□因位善2容二從不可稱說諸如來下

明果德深廣因能趣入. 前中亦二. 先辨果法

無□. 後菩薩於一毛端下明因位善*容. 前

中亦二. 先依果自在. 後一一毛道出名身下

明正報自在. 於此中有四. 初總明三業自

在. 二攝取下別明語業自在. 三無□心下別

顯身意3業二自在. 四淨方便下明以法應

機德4就第二因位善*容中有十. 初明因

陀羅網土. 是起行處也. 二從意根下明三

業勤勇行. 三從一切衆生下明應器攝生

行. 四從應色像下明遊方供佛行. 五從

成就施心下明廣修十度行. 六從彼淨法輪

下明攝法遊刹行. 七深入衆生下5明調伏

中              欄

衆生行. 八從6彼於一一毛端下明三業深

淨行. 九從彼諸菩薩下明願智自在行. 十

從不可稱說一切劫下一頌結德要四盡也.

第二明果德深廣因能趣入中二. 亦先果後

因. 就初果中三. 先總歎佛果德. 二從若於

一小下別顯依報果. 三從於彼一7一刹中

下別明正報果. 第二從菩薩究竟下明因

順入中二. 先自分行. 二從或於一時下明

勝進行. 8阿僧祇品竟

壽命品第二十六

初釋名者. 往業所引報果名壽. 任持色心

不斷名命. 品內辨此. 故以爲名  二來意

者有二. 一遠意. 爲答普光十頂問故. 以十

重相望各爲終極. 得名頂故知安樂界爲

娑婆頂等. 古釋將答佛壽命問. 此名字雖

亦相當文勢不順. 謂此壽命問在十地等

前. 不合答在此處十頂問在地後. 更無別

答之文. 故知屬此. 二近意. 前僧祇品顯佛菩

薩實德平等超過數量. 此品別辨佛德. 就

機示有脩短. 後住處品別辨菩薩法用. 約

機明住處差別  三宗趣者有三義. 一汎

明命有三種. 一報命. 謂煖識不捨不退. 衆

同分故. 不相應行爲性. 二戒命. 經中名淨

命. 由不破戒故不失比丘法. 以淨戒爲

性. 三惠命. 由不放逸故不退正法名爲

惠命. 正惠爲性. 二別定此文者. 諸佛壽命

亦有三義. 一約德. 謂具足如前三種命故.

其報命是無盡. 善根所生故也. 二就實. 謂命

根無盡盡於未來故. 三就權. 謂隨機所感

下                      欄

現脩短故. 今此文中具斯三義. 三顯次第

者亦有三義. 一約漸敎. 謂娑婆等局爲地

前爲化佛土故. 安樂等通爲地上爲報佛

土故. 乃至賢首刹當十地後不可說處也.

二約同敎. 謂娑婆等爲三乘9上. 漸漸向細.

入於一乘乃至賢首刹等方爲究竟. 何以

故. 以就別敎娑婆則是蓮花藏故. 三約別

敎. 娑婆是見聞解行處. 中間諸土唯解行處.

末後佛土通解行滿及證入故. 是故信滿位

處亦名賢首故也  四釋文中. 心王菩薩說

者. 顯世識自在故. 有劫數也. 於中有三.

初擧十世界校量漸次. 次類顯百萬. 後辨

最後玄極. 如安樂世界等. 以何爲晝夜. 釋

或以蓮花開合辨用. 當娑婆一劫. 又釋此

娑婆一劫中總有若干日夜. 依此日夜數.

數一劫爲一日夜. 還數王若干劫. 方爲安

樂世界之一劫. 則以此劫量. 於後諸世界.

皆准此量計可知. 是則至最後世界一劫.

於最初世界. 當不可說不可說劫也. 至賢

首刹已後. 則刹海平等無有優劣. 是故此

中說普賢等充滿者. 以望下最極故. 以普

賢爲量. 望上猶在數中故不說. 唯佛充

滿此諸世界. 大佛名經中亦說. 又玄□法師

別□一卷名顯無邊佛土經. 是此品也

菩薩住處品第二十地

初釋名者. 菩薩大悲隨方攝化應物之所名

爲住處. 人處10題名   二來意亦二. 一遠答

普光隨喜心等十句問故. 二近顯菩薩應機

所在故也. 又前品賢首刹等皆是淨土菩薩